Gilandis
54°33′9″ š. pl. 24°37′14″ r. ilg.﻿ / ﻿54.55250°š. pl. 24.62056°r. ilg.﻿ / 54.55250; 24.62056 Gilandis – ežeras Lietuvoje, Trakų rajone, 6,5 km į pietryčius nuo Aukštadvario. Ežero ilgis iš vakarų į rytus – 0,35 km, plotis – iki 0,26 km. Altitudė 123,3 m. Vakarinėje dalyje yra 0,07 ha salelė. Krantai žemi, vakarinis ir pietinis pelkėti, daugiausia apaugę medžiais ir krūmais. Rytinėje pakrantėje auga miškelis, kitose pakrantėse – pievos, dirbami laukai, krūmai. Šiaurinę ežero dalį iš rytų į vakarus prateka Verknės upė (priešsroviui ežeras protaka jungiasi su Gilužio ežeru). Šalia įsikūręs Derionių kaimas.